wannaphong/clean_thaiwikipedia huggingface dataset:
# วงศ์ปูเสฉวนบก
วงศ์ปูเสฉวนบก (วงศ์: Coenobitidae) เป็นวงศ์ของสัตว์ไม่มีกระดูกสันหลังจำพวกอาร์โธพอด ในไฟลัมย่อยครัสตาเชียน วงศ์หนึ่ง ใช้ชื่อวิทยาศาสตร์ว่า Coenobitidae 

จัดเป็นปูเสฉวนจำพวกที่อาศัยอยู่แต่เฉพาะบนบกที่ใกล้กับชายฝั่งหรือชายทะเลเท่านั้น ไม่อาจจะอาศัยอยู่ในน้ำได้ มิฉะนั้นจะจมน้ำตายได้ เนื่องจากได้วิวัฒนาการตัวเองให้อาศัยและหายใจได้เฉพาะบนบกเท่านั้น แต่กระนั้นปูเสฉวนบกก็ยังต้องการแคลเซียมและเกลือแร่จากน้ำทะเลอยู่ดีLand hermit crab จากเว็บไซต์โลกวันนี้

มีทั้งหมด 17 ชนิด แบ่งออกเป็น 2 สกุล คือPatsy A. McLaughlin, Tomoyuki Komai, Rafael Lemaitre & Dwi Listyo Rahayu (2010). Part I – Lithodoidea, Lomisoidea and Paguroidea. In Martyn E. Y. Low and S. H. Tan. "Annotated checklist of anomuran decapod crustaceans of the world (exclusive of the Kiwaoidea and families Chirostylidae and Galatheidae of the Galatheoidea)" (PDF). Zootaxa Suppl. 23: 5–107. http://rmbr.nus.edu.sg/rbz/biblio/s23/s23rbz005-107.pdf .

Coenobita Latreille, 1829
Coenobita brevimanus Dana, 1852
Coenobita carnescens Dana, 1851
Coenobita cavipes Stimpson, 1858
Coenobita clypeatus (Fabricius, 1787)
Coenobita compressus H. Milne-Edwards, 1836
Coenobita longitarsis De Man, 1902
Coenobita olivieri Owen, 1839
Coenobita perlatus H. Milne-Edwards, 1837
Coenobita pseudorugosus Nakasone, 1988
Coenobita purpureus Stimpson, 1858
Coenobita rubescens Greeff, 1884
Coenobita rugosus H. Milne-Edwards, 1837
Coenobita scaevola (Forskål, 1775)
Coenobita spinosus H. Milne-Edwards, 1837
Coenobita variabilis McCulloch, 1909
Coenobita violascens Heller, 1862
Birgus Leach, 1816
Birgus latro (Linnaeus, 1767)
# ข้าวกข5
ข้าวกข5  เป็นสายพันธุ์ข้าวที่มีถิ่นกำเนิดในประเทศไทย ได้จากการผสมพันธุ์ระหว่างพันธุ์พวงนาค 16 ของไทยกับพันธุ์ซิกาดิส ของอินโดนีเซีย ได้ผสมพันธุ์และคัดพันธุ์แบบสืบตระกูลที่สถานีทดลองข้าวบางเขน เมื่อปี พ.ศ. 2508 จนได้สายพันธุ์ BKN6517-9-2-2

 ประวัติ 
เมื่อปี พ.ศ. 2508 ที่สถานีทดลองข้าวบางเขน ได้ทำจากการผสมพันธุ์ระหว่างพันธุ์พวงนาค 16 ของไทยกับพันธุ์ซิกาดิส ของอินโดนีเซีย ได้ผสมพันธุ์และคัดพันธุ์แบบสืบตระกูล จนได้สายพันธุ์ BKN6517-9-2-2 และรับรองข้าวสายพันธุ์นี้เมื่อวันที่ 2 เมษายน พ.ศ. 2516

 ลักษณะ 
เป็นข้าวเจ้าต้นสูง สูงประมาณ 145 เซนติเมตร พันธุ์ข้าวไวต่อช่วงแสงเล็กน้อย เหมาะที่จะปลูกเป็นข้าวนาปี ถ้าปลูกตามฤดูกาลจะเก็บเกี่ยวได้ปลายเดือนพฤศจิกายน แต่ถ้าปลูกในฤดูนาปรังหรือไม่ปลูกตามฤดูกาล อายุจะอยู่ระหว่าง 140-160 วัน ทั้งนี้ขึ้นอยู่กับเดือนที่ปลูก ลำต้นสีม่วง มีรวงยาว ต้นแข็งไม่ล้มง่าย ระยะพักตัวของเมล็ดประมาณ 6 สัปดาห์ เมล็ดข้าวเปลือกสีฟางก้นจุด ท้องไข่น้อย สามารถปลูกได้ในที่ลุ่ม น้ำลึกไม่เกิน 50 เซนติเมตร และจัดเป็นข้าวทนน้ำลึก (ไม่เกิน 1 เมตร)
# อรทัย ฐานะจาโร
อรทัย ฐานะจาโร (ชื่อเล่น: เหน่ง) เดิมมีชื่อว่า อรทัย กาญจนชูศักดิ์ กรรมการมูลนิธิช่วยคนตาบอดแห่งประเทศไทยในพระบรมราชินูปถัมภ์  และอดีตสมาชิกสภาผู้แทนราษฎรกรุงเทพมหานคร พรรคพลังธรรม

 ประวัติ 
อรทัยเกิดเมื่อวันที่ 13 กุมภาพันธ์ พ.ศ. 2510 ที่ย่านเยาวราช โดยเป็นบุตรสาวของนายส่ง กาญจนชูศักดิ์ โปรโมเตอร์มวยชื่อดังเจ้าของศึก จ้าวมังกร กับนางฉลวย กาญจนชูศักดิ์

จบการศึกษาจากโรงเรียนสมถวิล ราชดำริ  คณะครุศาสตร์ จุฬาลงกรณ์มหาวิทยาลัย เอกการบริหารธุรกิจศึกษา ปัจจุบัน กำลังศึกษาหลักสูตรการป้องกันราชอาณาจักร รุ่นที่ ๖๔ วิทยาลัยป้องกันราชอาณาจักร สถาบันวิชาการป้องกันประเทศ กองบัญชาการกองทัพไทย

อรทัยสมรสกับพันเอก ธิติพันธ์ ฐานะจาโร ซึ่งเป็นบุตรชายของพลเอก เชษฐา ฐานะจาโร เมื่อปี พ.ศ. 2540 ปัจจุบันมีบุตรธิดารวมทั้งหมด 3 คนอรทัย ฐานะจาโร

 การทำงาน 
เมื่อศึกษาจบแล้ว ได้ช่วยงานในกิจการโรงงานผลิตแป้งมันสำปะหลังซึ่งเป็นกิจการของครอบครัว และมีชื่อเสียงขึ้นมาจากการเป็นโปรโมเตอร์มวยร่วมกับนายส่ง ซึ่งเป็นบิดา และเข้าเป็นโปรโมเตอร์เต็มตัวเมื่อนายส่งถึงแก่กรรมไป โดยอาจเรียกได้ว่า เป็นโปรโมเตอร์หญิงคนแรกของไทย โดยมีนักมวยหลายคนในสังกัด ซึ่งมักจะเป็นนักมวยในช่วงชีวิตท้าย ๆ การชกมวยแล้ว เช่น เมืองชัย กิตติเกษม, โนรี จ๊อกกี้ยิม และต่อศักดิ์ ศศิประภายิมช้างพีอาร์, ต่อศักดิ์ ศศิประภายิม แชมป์จูเนียร์เฟเธอร์เวต WBF คนใหม่ หน้า 12-15 มวยโลก ฉบับที่ 610 (15-21 พฤษภาคม พ.ศ. 2539)

 การเมือง 
อรทัยได้เข้าสู่แวดวงการเมืองครั้งแรกเมื่อปี พ.ศ. 2537 ด้วยการเป็นสมาชิกสภากรุงเทพมหานคร (ส.ก.) เขตสัมพันธวงศ์ สังกัดพรรคพลังธรรม และได้เป็นสมาชิกสภาผู้แทนราษฎร (สส.) ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 ในเขตสัมพันธวงศ์ พรรคพลังธรรม ซึ่งเป็นยุคที่มีพันตำรวจโท ทักษิณ ชินวัตร เป็นหัวหน้าพรรค

มีตำแหน่งทางการเมืองต่าง ๆ อาทิ ตำแหน่งผู้ช่วยโฆษกคณะกรรมาธิการการกีฬา คนที่ 2, ผู้ช่วยโฆษกคณะกรรมาธิการการพลังงาน, คณะกรรมการประสานงานสภาผู้แทนราษฎร และ โฆษกคณะกรรมาธิการวิสามัญพิจารณาร่างพระราชบัญญัติ งบประมาณรายจ่ายประจำปี, ประจำสำนักเลขาธิการนายกรัฐมนตรี เมื่อปี พ.ศ. 2544

ผู้ช่วยเลขานุการรัฐมนตรีว่าการกระทรวงพาณิชย์ (วัฒนา เมืองสุข) เมื่อปี พ.ศ. 2545 และเลขานุการรัฐมนตรีว่าการกระทรวงพาณิชย์ เมื่อปี พ.ศ. 2546, เลขานุการรัฐมนตรีว่าการกระทรวงสาธารณสุข (นายแพทย์ สุชัย เจริญรัตนกุล) เมื่อปี พ.ศ. 2548, เลขานุการรัฐมนตรีว่าการกระทรวงอุตสาหกรรม (นายวัฒนา เมืองสุข) เมื่อปี พ.ศ. 2548 และเลขานุการรัฐมนตรีว่าการกระทรวงการพัฒนาสังคมและความมั่นคงของมนุษย์ (นายวัฒนา เมืองสุข) เมื่อปี พ.ศ. 2548  และที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์ (นายวัฒนา เมืองสุข) เมื่อปี พ.ศ. 2549 และ สส. ในแบบปาร์ตี้ลิสต์ ของพรรคไทยรักไทย ในการเลือกตั้งในปีเดียวกัน

แต่หลังจากนั้นแล้ว การลงเลือกตั้งของอรทัย ก็ไม่ประสบความสำเร็จ ซึ่งหลายครั้งจะต้องพบกับญาติพี่น้องของตนเองซึ่งอยู่ต่างพรรคกัน เช่น อรอนงค์ กาญจนชูศักดิ์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๒ ตอนที่ ๒๑ ข หน้า ๘๙, ๓ มีนาคม ๒๕๔๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๑ ตอนที่ ๒๓ ข หน้า ๒, ๒๖ พฤศจิกายน ๒๕๔๗
# สามเหลี่ยมจิตรลดา
ส่วนประกอบ 
สามเหลี่ยมจิตรลดา ประกอบด้วยทางรถไฟที่เป็นรางทางตรง (ฐานสามเหลี่ยม) อยู่ในแนวเหนือ-ใต้ (สามเสน-กรุงเทพ) กับด้านประกอบมุมยอดเป็นทางโค้ง
 โค้งด้านเหนือ แนวทางรถไฟช่วงสามเสน-มักกะสัน เลียบถนนกำแพงเพชร 5
 โค้งด้านใต้ แนวทางรถไฟช่วงกรุงเทพ-มักกะสัน เลียบทางพิเศษศรีรัช

สามเหลี่ยมจิตรลดาช่วยให้การเดินรถระหว่างกรุงเทพ-สามเสน และมักกะสัน ทำได้ทุกทิศทาง โดยไม่ต้องกลับทิศขบวนรถ มีมุมด้านเหนือ อยู่ที่ถนนศรีอยุธยา (ใกล้แยกเสาวนี) มุมด้านใต้อยู่ที่ถนนเพชรบุรี (แยกยมราช) และมุมด้านตะวันออก อยู่ที่ถนนพระราม 6 (ใกล้แยกอุรุพงษ์) ระยะทางยาวด้านละประมาณ 700-800 เมตร ตรงกลางสามเหลี่ยม มีสระขนาดใหญ่ ชื่อว่า "สระแก้ว"

 โค้งด้านเหนือ (สามเสน - มักกะสัน) 
แยกออกจากเส้นทางสายหลักที่ถนนศรีอยุธยา (ใกล้แยกเสาวนี) โค้งเลียบถนนกำแพงเพชร 5 บรรยากาศข้างทางเป็นป่าไม้หย่อม ๆ บรรจบกับโค้งด้านใต้ที่สถานีรถไฟมักกะสัน (ก่อนถึงมักกะสัน รางในโค้งที่ 2 จะขนานกัน ทำให้มีลักษณะคล้ายทางคู่) มีรถไฟผ่านเพียงวันละ 1 ขบวน ไม่นับรวมรถสินค้า คือ ขบวนรถชานเมืองที่ 376 รังสิต - หัวตะเข้ ในเวลารุ่งเช้า

 โค้งด้านใต้ (กรุงเทพ - มักกะสัน) 
แยกออกจากเส้นทางสายหลักที่ถนนเพชรบุรี (แยกยมราช) โค้งเลียบทางพิเศษศรีรัช บรรยากาศข้างทางเป็นชุมชนแออัด ขบวนรถไฟที่ผ่านได้แก่ รถไฟสายตะวันออกทุกขบวน

 จุดบรรจบ 
โค้งรถไฟทั้ง 2 จะมาขนานกันที่ถนนพระราม 6 (ใกล้แยกอุรุพงษ์) ทำให้ดูเหมือนเป็นทางคู่ และรางจะบรรจบกันที่สถานีรถไฟมักกะสัน

 การนับเสาโทรเลข 
โค้งด้านเหนือจะมีการกำหนดพิกัดเสาโทรเลขล้อกับโค้งด้านใต้
 โค้งด้านใต้ ใช้ระบบพิกัดเสาโทรเลขแบบลดลงไปเรื่อยๆ เช่น 3/2 3/1 2/16 2/15 2/14 2/13...
 โค้งด้านเหนือ ใช้ระบบพิกัดเดียวกันกับโค้งด้านใต้ เช่น 3/2 3/1 2/16 2/15 2/14 2/13...

พิกัดเสาโทรเลขที่เลขน้อยที่สุดของโค้งด้านเหนือคือ 2/7 พอเลยเสาโทรเลขที่ 2/7 สายโทรเลขก็ไปเชื่อมกับเสาโทรเลขที่ 2/15 ของทางรถไฟสายเหนือ ณ หอประแจจิตรลดา
# ดรามา (ประเทศกรีซ)
ดรามา (,) ในภาษาโบราณว่า ดราเบสกุส (Δράβησκος) เป็นเมืองและเทศบาลในทางตะวันออกเฉียงเหนือของประเทศกรีซ เมืองดรามาเป็นเมืองหลวงของเขตการปกครองดรามาที่ตั้งอยู่ภายในเขตมาเคโดเนียตะวันออกและเธรซ ประชากรในเมืองมี 42,501 คน (2544)
# อุปมุขนายก
อุปมุขนายก  หรือวิคาร์เจนรัล คริสต์ศาสนิกชนโรมันคาทอลิกในประเทศไทยเรียกว่า "อุปสังฆราช" เป็นตำแหน่งผู้ช่วยมุขนายกในการปกครองมุขมณฑล ตำแหน่งนี้มีใช้ในบางนิกาย เช่น โรมันคาทอลิก แองกลิคัน ถ้าเป็นนิกายออร์ทอดอกซ์เรียกว่าโปรโตซินเซลลุส (protosyncellus)

 อุปมุขนายกและผู้ช่วยมุขนายก 
แม้ว่าประมวลกฎหมายพระศาสนจักร ค.ศ. 1983 จะไม่ได้ระบุความแตกต่างระหว่างอุปมุขนายก (vicar general) และผู้ช่วยมุขนายก (episcopal vicar) ไว้ แต่ในทางปฏิบัติมุขมณฑลต่าง ๆ จะแยกสองตำแหน่งนี้ออกจากกัน โดยอุปมุขนายกตามปกติจะมีเพียงองค์เดียวในแต่ละมุขมณฑล (เว้นแต่จะมีเหตุจำเป็นต้องแต่งตั้งเพิ่ม) เพื่อช่วยมุขนายกในด้านการปกครองมุขมณฑล อุปมุขนายกจึงถือเป็นเจ้าหน้าที่ระดับสูงสุดของมุขมณฑลรองจากมุขนายกเท่านั้น แต่ผู้ช่วยมุขนายกในแต่ละมุขมณฑลจะถูกตั้งไว้หลายตำแหน่งเพื่อช่วยเหลือมุขนายกประจำมุขมณฑลในด้านงานอภิบาล (pastoral care) ต่าง ๆ เช่น มิสซังโรมันคาทอลิกเชียงใหม่นอกจากมีอุปมุขนายก 1 องค์แล้วยังมีผู้ช่วยมุขนายกอีก 6 องค์แผนภูมิโครงสร้างการบริหารงานสังฆมณฑลเชียงใหม่ 2010 ได้แก่
ผู้ช่วยมุขนายกฝ่ายอภิบาลและแพร่ธรรม
ผู้ช่วยมุขนายกฝ่ายธรรมทูต
ผู้ช่วยมุขนายกฝ่ายการเงินและทรัพย์สิน
ผู้ช่วยมุขนายกฝ่ายบุคคลาภิบาล
ผู้ช่วยมุขนายกฝ่ายสังคม
ผู้ช่วยมุขนายกฝ่ายการศึกษา

 คุณสมบัติ 
ในคริสตจักรโรมันคาทอลิก มุขนายกประจำมุขมณฑลเท่านั้นมีสิทธิ์แต่งตั้งและถอดถอนอุปมุขนายกและผู้ช่วยมุขนายก และผู้ได้รับการแต่งตั้งต้องมีคุณสมบัติดังนี้Code of Canon Law, Can. 478
 เป็นบาทหลวงที่มีอายุไม่ต่ำกว่า 30 ปี
 สำเร็จการศึกษาในระดับปริญญาโทหรือเอกในสาขากฎหมายศาสนจักร เทววิทยา หรือเชี่ยวชาญในสองสาขานี้
 รู้หลักความเชื่อที่ถูกต้อง
 รอบคอบ
 มีประสบการณ์ในการจัดการปัญหาต่าง ๆ 
 ไม่เป็นญาติกับมุขนายกประจำมุขมณฑลจนถึงชั้นที่ 4
# ย็อน อู-จิน
ย็อน อู-จิน  เกิดเมื่อวันที่ 5 กรกฎาคม พ.ศ. 2527 เป็นนักแสดงและนายแบบชาวเกาหลีใต้ ซึ่งเป็นที่รู้จักจากการรับบทบาท ฮวาง แทพิล ในซีรีส์ของช่อง KBS เรื่อง Ojakgyo Familyhttp://star.ohmynews.com/NWS_Web/OhmyStar/at_pg.aspx?CNTN_CD=A0001715125 เขาเริ่มเดบิวต์จากภาพยนตร์สั้นเรื่อง Just Friends กับ อี เจ-ฮุน และซีรีส์ทางช่อง เอ็มบีซี เรื่อง อารัง ภูตสาวรักนิรันดร์ โดยแสดงร่วมกับนักแสดงระดับแนวหน้าเช่น อี จุน-กี และ ชิน มินอาhttp://joynews.inews24.com/php/news_view.php?g_menu=700210&g_serial=647169

 ภาพยนตร์ 
 Seondal: The Man Who Sells the River (2559) พระเจ้าฮโยจง
 Revivre (2558) son-in-law
 The Tunnel (2557) ดงจุน
 Just Friends? (2552)

 ละครโทรทัศน์ 

 ปี พ.ศ.  เรื่อง  รับบทเป็น  ช่อง  หมายเหตุ 2553  Cinderella's Sister  ดงซู  KBS2   2553-2554  All My Love For You  บังอูจิน  MBC   2554-2555  Ojakgyo Family  ฮวางแทพิล KBS2  2555  Just an Ordinary Love Story  ฮันแจกวาง    Arang and the Magistrate  ชเวจูวาล MBC   2556  When a Man Loves  อีแจฮี   2556-2557  My Love from the Star  อีฮันคยอง  SBS  รับเชิญ EP.182557  Secret Love  จางฮยอนจิน  Dramacube  รับเชิญ EP.1-2 "Missing You" Marriage, Not Dating  กงกีแท  TVN   2558  Divorce Lawyer in Love  โซจองอู  SBS   2559  Another Miss Oh  กงกีแท TVN  รับเชิญ EP.72560  Introverted Boss  อึนฮวานกี    Queen for Seven Days  อียอค  KBS2    Judge vs. Judge  ซาอึยฮยอน  SBS   2561  Priest  โอซูมิน  OCN   2562  I Wanna Hear Your Song  จางยุน  KBS2
# นางงามจักรวาล 1957
นางงามจักรวาล 1957  เป็นการจัดการประกวดนางงามจักรวาลครั้งที่ 6 จัดเมื่อวันที่ 20 กรกฎาคม พ.ศ. 2500 (ตามเวลาในประเทศไทย) ณ ลองบีช รัฐแคลิฟอร์เนีย สหรัฐอเมริกา ในปีนี้มีผู้เข้าประกวด 32 คน จากทั่วโลก โดยมี แครอล มอร์ริส นางงามจักรวาล 1956 มองมงกุฏให้กับ เกลดิส เซนเดอร์ สาวงามวัย 17 ปีจากเปรู ครองตำแหน่งนางงามจักรวาลในปีนี้

 ผลการประกวด 
 ลำดับที่ 
 ผลการประกวด ผู้เข้าประกวด นางงามจักรวาล 1957  – เกลดิส เซนเดอร์ รองอันดับ 1  – เตเรซินญา กอนซัลเวซ รองอันดับ 2  – โซเนีย แฮมิลตัน รองอันดับ 3  – มาเรีย กามิโอ้ รองอันดับ 4  – เจอร์ติ โดบ 15 คนสุดท้าย  – มาร์ธา เลแมนน์
  – โมนิก้า ลามาส
  – แฮนเนิร์ล เมลเชอร์
  – กลอเรีย โนอาเกส
  – ลิเจีย จาราเวีย
  – วาเลเรีย ฟาบริซซิ
  – เกียวโกะ โอตานิ
  – แจคเกอรีย โบนิลล่า
  – อิงเกอร์ จอนส์สัน
  – กาเบรียล่า กาสปาล

 รางวัลพิเศษ 
 รางวัล ผู้ชนะ นางงามมิตรภาพ  – มาปิต้า เมอร์ซาโด ขวัญใจช่างภาพ  – เจอร์ติ โดบ

 ผู้เข้าประกวด 
มี 32 ผู้เข้าประกวด ต่อไปนี้

 – มาร์ธา เลแมนน์
 – โมนิก้า ลามาส
 – แฮนเนิร์ล เมลเชอร์
 – จานีน ฮาโนเทียร์
 – เตเรซินญา กอนซัลเวซ
 – กลอเรีย โนอาเกส
 – คาเมลเลีย ปาเรร่า
 – โซเนีย อิกาซ่า
 – มาเรีย กามิโอ้
 – แพทริเซีย เบนิเตซ
 – โซเนีย แฮมิลตัน
 – ลิซ่า ซิมอง
 – เจอร์ติ โดบ
 – ลิเจีย จาราเวีย
 – อนา โอลิสลาเจอร์
 – ราโมน่า ตอง

 – บรินดิส สครัม
 – อตาร่า บาร์ซิเลย์
 – วาเลเรีย ฟาบริซซิ
 – เคียวโกะ โอตานิ
 – ปาร์ค ฮยอน-อค
 – ฌิเนตต์ ซิดาลิส-มองเตส
 – อิร์มา อเรวาโล่
 – แจคเกอรีน โบนิลล่า
 – ลูซี่ มอนตาเนโร่
 – เกลดิส เซนเดอร์
 – แมรี่ ฟิลิปป์
 – มาปิต้า เมอร์ซาโด คอร์เดอโร
 – อิงเกอร์ จอนส์สัน
 – กูเรอร์ เซอร์เมน
 – กาเบรียล่า ปาสคาล
 – กอนซูเอโล่ นูเอล

กรรมการ
ลุยส์ เจ. สวอนสัน
อัลเบอร์โต วาร์กาส
เอิร์ล วิลสัน
โรเจอร์ ซีลเลอร์

 รายละเอียดการประกวด 
  ชนะเลิศคว้ามงกุฎได้เป็นครั้งแรกของประเทศ และถือเป็นสาวงามจากทวีปอเมริกาใต้คนแรกที่ได้ตำแหน่ง
 , , , , , , ,  และ  เข้ารอบก่อนหน้านี้เมื่อปี 1956
  และ  เข้ารอบก่อนหน้านี้เมื่อปี 1955
  เข้ารอบก่อนหน้านี้เมื่อปี 1954
  เข้ารอบก่อนหน้านี้เมื่อปี 1953  
  และ  เข้ารอบเป็นครั้งแรกในการประกวด
  เข้ารอบเป็นปีที่ 6 ติดต่อกัน
 ,  และ  เข้ารอบเป็นปีที่ 4 ติดต่อกัน
  เข้ารอบเป็นปีที่ 3 ติดต่อกัน
  ชนะรางวัลขวัญใจช่างภาพ เป็นครั้งที่ 2 ติดต่อกัน
  ชนะรางวัล นางงามมิตรภาพ เป็นครั้งแรก
 ประเทศที่เข้าประกวดครั้งแรก ได้แก่ ,  และ
# ไมเคิล ดอว์สัน
ไมเคิล ริชาร์ด ดอว์สัน  เกิดเมื่อวันที่ 18 พฤศจิกายน ค.ศ. 1983 เป็นนักฟุตบอลชาวอังกฤษ เกิดในเมือง นอร์ทฮอลเอิลตัน ดาวน์ซันเคยเล่นให้กับ สโมสรฟุตบอลนอตทิงแฮมฟอเรสต์ มาก่อนโดยได้มีโอกาสลงเล่นตัวจริงถึง 92 นัด ทำประตูไปได้ 7 ประตู ซึ่งเขาเป็นกองหลังคนเดียวที่ทำประตูเยอะที่สุดในฤดูกาล 2004-05 ตอนอยู่กับ สโมสรฟุตบอลนอตทิงแฮมฟอเรสต์ และในฤดูกาล 2004-05 เขาได้ย้ายไปอยู่กับ สโมสรฟุตบอลทอตนัมฮอตสเปอร์ ใน พรีเมียร์ลีก โดยเขาได้รับตำแหน่งในการเป็น รองกัปตันทีมของ สโมสรฟุตบอลทอตนัมฮอตสเปอร์ ดอว์สันถนัดในตำแหน่ง กองหลัง และ บางครั้งยังเล่นเป็น เซ็นเตอร์แบ็ก และเขายังเล่นให้กับ ฟุตบอลทีมชาติอังกฤษ
# กบนา
กบนา  เป็นสัตว์ครึ่งบกครึ่งน้ำชนิดหนึ่ง ในวงศ์กบนา (Ranidae)

ลักษณะผิวด้านหลังมีสีน้ำตาลจุดดำ ผิวหนังขรุขระมีรอยย่น ที่ริมฝีปากมีแถบดำ ใต้คางมีจุดดำ หรือแถบลายดำ เมื่อโตเต็มที่มีน้ำหนัก 200–400 กรัม กบนาตัวเมีย มีขนาดโตกว่าตัวผู้ ตัวเมียพร้อมที่จะผสมพันธุ์ท้องจะมีลักษณะอูมเคลื่อนไหวช้าและข้างลำตัวจะมีตุ่มเมื่อคลำดูมีลักษณะ สากมือ ตุ่มที่ด้านข้างลำตัวแสดงถึงความพร้อมของตัวเมีย กบนาตัวผู้ มีขนาดเล็กกว่าตัวเมีย มีน้ำหนักประมาณ 150– 50 กรัม เมื่อโตเต็มที่และพร้อมที่จะผสมพันธุ์จะมองเห็นถุงเสียง เป็นรอยย่นสีดำที่ใต้คาง ถุงเสียงเกิดจากการที่กบนาตัวผู้ส่งเสียงร้องเรียกตัวเมียในช่วงฤดูผสมพันธุ์ ตัวผู้พร้อมที่จะผสมพันธุ์ในช่วงนี้ลำตัวจะมีสีเหลือง นิ้วเท้าด้านหน้าจะมีตุ่มที่ขยายใหญ่ขึ้น มองเห็นได้ชัดเจน ตุ่มนี้มีประโยชน์ในการใช้เกาะตัวเมียและตุ่มนี้จะหายไปในช่วงนอกฤดูผสมพันธุ์ โดยมีช่วงฤดูผสมพันธุ์อยู่ที่ระหว่างเดือนมีนาคมไปจนถึงเดือนกันยายน เข้าสู่วัยเจริญพันธุ์เมื่อมีอายุได้ 1 ปี วางไข่ครั้งละ 1,500–3,000 ฟอง ต่อครั้ง ระยะการฟักไข่กลายเป็นลูกอ๊อดใช้เวลา 24–36 ชั่วโมง ลูกอ๊อดพัฒนาไปเป็นลูกกบใช้เวลา 28–45 วัน โดยลูกอ๊อดมีลำตัวสีเขียว

พบกระจายพันธุ์ในพื้นที่ชุ่มน้ำต่าง ๆ เช่น นาข้าวในภูมิภาคเอเชียตะวันออกและเอเชียอาคเนย์ สำหรับในประเทศไทยพบได้ทุกภาค โดยเป็นกบชนิดที่นิยมบริโภคกันเป็นอาหารมาอย่างช้านาน มีการเพาะขยายพันธุ์เป็นสัตว์เศรษฐกิจ ในตัวที่มีผิวสีเผือกขาวหรือสีทองอาจเลี้ยงเป็นสัตว์เลี้ยงได้ กบนา
# อูไน เอเมรี
อูไน เอเมรี เอตเชโกเยน (เกิดเมื่อวันที่ 3 พฤศจิกายน ค.ศ. 1971 ในเมืองออนดาร์ริเบีย ประเทศสเปน) เป็นอดีตนักฟุตบอลและผู้จัดการทีมฟุตบอลชาวสเปน ปัจจุบันเป็นผู้จัดการทีมแอสตันวิลลาในพรีเมียร์ลีก

เอเมรีเริ่มเล่นฟุตบอลตั้งแต่วัย 19 ปี เคยเล่นในเซกุนดาดิบิซิออนในประเทศสเปน โดยเล่นไป 281 นัด ทำประตูไปได้ 13 ประตู โดยเอเมรีถนัดในตำแหน่งกองกลาง เมื่อเลิกเล่นฟุตบอลในปี ค.ศ. 2004 ได้หันมาทำงานเป็นผู้จัดการทีมแทน โดยสร้างชื่อเสียงมากับเซบิยาในลาลิกา ในฐานะที่พาเซบิยาเป็นแชมป์ยูโรปาลีก ถึง 3 ปีซ้อน

ในเดือนพฤษภาคม ค.ศ.2018 เอเมรีได้เข้ามาเป็นผู้จัดการทีมอาร์เซนอล ในพรีเมียร์ลีก ของอังกฤษแทนอาร์แซน แวงแกร์โดยเซ็นสัญญาคุมทีมเป็นเวลา 2 ปี

 เกียรติยศ 
ผู้จัดการทีม
เซบิยา
UEFA Europa League: 2013–14, 2014–15, 2015–16

ปารีแซ็ง-แฌร์แม็ง
Ligue 1: 2017–18
Coupe de France: 2016–17, 2017–18
Coupe de la Ligue: 2016–17, 2017–18
Trophée des Champions: 2016, 2017

บิยาร์เรอัล
ยูฟ่ายูโรปาลีก: 2020–21
# โยบานิ โดส ซานโตส
โจวานนี่ ดอส ซานโต๊ส รามิเรซ  เกิดวันที่ 11 พฤษภาคม ค.ศ. 1989 เป็นอดีตนักฟุตบอลชาวเม็กซิโก ซานโตสเคยเล่นกับสโมสรฟุตบอลบาร์เซโลนาในลาลิกาของสเปนทั้งชุดเยาวชน และมืออาชีพมาก่อน ก่อนที่จะย้ายมาเล่นกับสโมสรฟุตบอลท็อตแน่มฮอต สเปอร์สในพรีเมียร์ลีกของอังกฤษและลอสแอนเจลิส แกแล็คซี่ในเมเจอร์ลีก ซอคเกอร์ของสหรัฐอเมริกา โดยเขาถนัดในตำแหน่งกองกลางและกองกลางตัวรุก
# อาหารลาว
อาหารลาวที่ภัตตาคารเมืองหลวงพระบาง
อาหารลาว เป็น อาหารของประเทศลาวและภาคตะวันออกเฉียงเหนือของประเทศไทย ซึ่งแตกต่างจากอาหารเอเชียตะวันออกเฉียงใต้อื่น ๆ อาหารลาวมีอิทธิพลแก่อาหารในภาคตะวันออกเฉียงเหนือของไทยเป็นอย่างมาก และอิทธิพลของอาหารลาวก็แผ่ไปถึงประเทศกัมพูชา และภาคเหนือของไทย (ล้านนา) อาหารหลักของลาวได้แก่ข้าวเหนียว ซึ่งจะรับประทานด้วยมือในความเป็นจริงชาวลาวจะรับประทานข้าวเหนียวมากกว่ากลุ่มใด ๆ ในโลก ข้าวเหนียวถือว่าเป็นสิ่งสำคัญที่หมายถึงการเป็น ชาวลาว ชาวลาวหลายคนมักเรียกตนเองว่าลูกข้าวเหนียว ซึงแปลว่า เด็ก หรือ ลูกหลานของข้าวเหนียว ข่า,ตะไคร้ และ ปลาแดก(ปลาร้าในชื่อไทย) เป็นส่วนประกอบที่สำคัญในอาหารลาว 

อาหารลาวที่มีชื่อเสียงที่สุดคือ ลาบ (ลาว : ລາບ; อังกฤษ：laap) โดยนำเนื้อสัตว์ที่ยังดิบผสมคลุกเข้ากับเครื่องเทศ และอาหารหลักของลาวอีกอย่างคือ ตำหมากหุ่ง (ลาว: ຕໍາໝາກຫຸ່ງ； อังกฤษ：Tam mak Hoong)  โดยนำมะละกอ (ลาว：ໝາກຫຸ່ງ；หมากหุ่ง) มาตำลงพร้อมพริก กระเทียม มะเขือเทศ มะนาว และอื่น ๆ  ตำหมากหุ่ง หรือชื่อเรียกที่เป็นที่รู้จักกันมากคือ ส้มตำ 

อาหารลาวจะมีความแตกต่างกันไปตามภูมิภาคต่าง ๆ และยังคงมีอิทธิพลของอาหารฝรั่งเศสซึ่งเคยเป็นเจ้าอาณานิคมหลงเหลืออยู่และยังเป็นที่นิยมในลาว โดยเฉพาะข้าวจี่ปาเต้ หรือข้าวจี่ลาวที่นำขนมปังฝรั่งเศสมายัดไส้ต่างๆ เช่น หมูยอ หมูหยอง แจ่วบอง ผักสด ซึ่งก็แตกต่างกันไปตามภูมิภาค ข้าวจี่ปาเต้นี้ยังเป็นที่นิยมในประเทศแถบอินโดจีนอย่างเวียดนามและกัมพูชาอีกด้วย

เครื่องเทศและส่วนผสมในอาหารลาว
 ข่า : (ภาษาลาว : ຂ່າ , ภาคอีสาน: ข่า) 
 มะกรูด : (ภาษาลาว : ໝາກຂີ້ຫູດ , ภาคอีสาน: หมากกรูด หรือหมากขี้หูด) 
 ตะไคร้ : (ภาษาลาว : ຫົວສິງໄຄ, ภาคอีสาน: ตะไคร้หรือหัวสิงใค) 
 หอมแดง
 มะเขือลาว : (ภาษาลาว : ໝາກເຂືອ ) 
 มะละกอ (สีเขียว): (ภาษาลาว :  ໝາກຫຸ່ງ , ภาคอีสาน: มักหุ่งหรือหมากหุ่ง) 
 ใบมะขาม : (ภาษาลาว : ໃບໝາກຂາມ , ภาคอีสาน: ใบหมากขาม)
 ผักชี (ผักชี): (ภาษาลาว : ຜັກຫອມປ້ອມ , ภาคอีสาน: ผักซี)
 พริก : (ภาษาลาว : ໝາກເຜັດ , ภาคอีสาน: พริก)
 มิ้นท์ : (ลาว : ໃບຫອມລາບ , ภาคอีสาน: ใบสะระแหน่) 
 แมงลัก : (ภาษาลาว : ຜັກອີ່ຕູ່ ภาคอีสาน: ผักอีตู่)
 กระเทียม : (ภาษาลาว : ກະທຽມ , ภาคอีสาน: กระเทียม)
 ขิง: (ภาษาลาว : ຂີງ , ภาคอีสาน: ขิง)
 หน่อไม้ : (ภาษาลาว : ໜໍ່ໄມ້ , ภาคอีสาน: หน่อไม้) 
 หน่อหวาย
 เห็ด : (ภาษาลาว : ເຫັດ , ภาคอีสาน: เห็ด) 
 ย่านางใบ: (ภาษาลาว : ໃບຢານາງ , ภาคอีสาน: ใบย่านาง) 
 ถัวฝักยาว : (ภาษาลาว : ໝາກຖົ່ວ , ภาคอีสาน: หมากถั่ว)
 ผักสะเดา : (ภาษาลาว : ຜັກກະເດົາ , ภาคอีสาน: ผักกะเดา)
 ใบพลูป่า,ชะพลู: (ภาษาลาว : ຜັກອີ່ເລີດ)
 ดอกแค : (ภาษาลาว : ດອກແຄ , ภาคอีสาน: ดอกแค) 
 ผักบุ้ง : (ภาษาลาว : ຜັກບົ້ງ , ภาคอีสาน: ผักบุ้ง )
 น้ำปลา : (ลาว : ນ້ໍາປາ , ภาคอีสาน: น้ำปลา)
 ปลาแดก : (ภาษาลาว : ປາແດກ , ภาคอีสาน: ปลาแดก)
 หมูสามชั้น:  (ลาว : ຊີ້ນໝູສາມຊັ້ນ)
 มะนาว : (ภาษาลาว : ໝາກນາວ , ภาคอีสาน: หมากนาว)
 มะเขือเทศ : (ภาษาลาว : ໝາກເລັ່ນ , ภาคอีสาน: หมากเล่น , บักเขือเทศ)
 แตงกวา : (ภาษาลาว : ໝາກແຕງ , ภาคอีสาน: หมากแตง)

เครื่องครัว
โดยทั่วไปชาวลาวมักจะทำอาหารโดยใช้เตาถ่าน และ ฟืน โดยมีถ่านเป็นเชื้อเพลิง และจะมีหวดไว้สำหรับนึ่งข้าวเหนียว และครกกับสากเป็นเครื่องครัวที่ขาดไม่ได้ในลาว
 อ้างอิง
# เขียดจิก
เขียดจิก กบบัว เขียดเขียว หรือ เขียดบัว  เป็นสัตว์ครึ่งบกครึ่งน้ำขนาดเล็ก ชนิดหนึ่ง ในวงศ์กบนา (Ranidae)

มีลำตัวด้านหลังและด้านข้างลำตัวสีเขียว ขอบด้านล่างของด้านข้างลำตัวสีน้ำตาลเข้ม และมีจุดสีเข้มกระจายอยู่ที่ด้านข้างลำตัวกับบนหลังทางส่วนท้ายของลำตัว ขอบปากบนสีขาว ด้านท้องสีขาว แผ่นเยื่อแก้วหูสีน้ำตาล ขาหน้าและขาหลังสีน้ำตาลและมีแถบสีเข้มพาดตามความยาวของขา
ขาหน้าเรียวและนิ้วตีนยาว ขาหลังเรียวยาวและนิ้วตีนยาว เมื่อพับขาหลังแนบกับลำตัวไปทางด้านหน้า ข้อตีนอยู่ในตำแหน่งช่องเปิดจมูก นิ้วตีนหน้าไม่มีแผ่นหนังระหว่างนิ้ว นิ้วตีนหลังมีแผ่นหนังเกือบเต็มความยาวนิ้ว

มีขนาดจากปลายปากถึงรูก้นประมาณ 70 มิลลิเมตร ลำตัวเรียว ผิวหนังลำตัวเรียบ มีแผ่นหนังหนา  สีขาวหรือสีครีมขอบสีน้ำตาลเข้มค่อนข้างกว้างอยู่ที่ขอบด้านนอกลำตัว แผ่นหนังนี้เริ่มต้นจากด้านท้ายตาไปที่ส่วนต้นขาหลัง

ลูกอ๊อดมีขนาดตัวปานกลาง ลำตัวยาวและหัวแบน ด้านหลังสีเขียว ท้องและด้านข้างลำตัวสีน้ำตาลและมีลายร่างแหสีน้ำตาลเข็มที่ข้างตัว หางยาวและมีกล้ามเนื้อแข็งแรง แผ่นครีบหางใหญ่และมีลวดลายเป็นร่างแหสีน้ำตาลเข้ม ปากอยู่ด้านล่างแต่ค่อนข้างสูงขึ้นมาทางด้านหน้าของส่วนหัว ช่องปากเล็ก มีตุ่มฟัน ขอบของจะงอยปากบนและของจะงอยปากล่างมีรอยหยัก จะงอยปากล่างใหญ่กว่าจะงอยปากบน ลูกอ๊อดมีนิสัยการกินอาหารแบบผู้ล่าและมีพฤติกรรมล่าเหยื่อที่อยู่ในน้ำ

จัดได้ว่าเป็นสมาชิกในวงศ์นี้ที่มีขนาดเล็ก มักอาศัยอยู่ในแหล่งน้ำที่มีกอพืชน้ำขึ้นหนาแน่น เช่น บัว, จอกแหน, ผักตบ เป็นต้น หากินในเวลากลางคืน มีความว่องไวมาก พบกระจายพันธุ์ในภูมิภาคเอเชียอาคเนย์ ในประเทศไทยพบได้ทุกภาค
thumb|298x298px|ภาพนี้ถูกถ่ายโดยนายแพทย์วรกานต์ รุ่งประเสริฐ ในพื้นที่แหล่งน้ำใกล้ป่าพรุในจังหวัดนราธิวาส
เขียดจิก มีเสียงร้อง "จิ๊ก ๆๆๆๆๆ" ประกอบกับมักหลบซ่อนอยู่ตามกอบัว อันเป็นที่มาของชื่อ
เขียด ตามพจนานุกรมฉบับราชบัณฑิตยสถาน พ.ศ. 2542
อ้างอิง

แหล่งข้อมูลอื่น
# แดนนี โรส (นักฟุตบอลเกิดปี พ.ศ. 2533)
แดเนียล ลี โรส (เกิด 2 กรกฎาคม ค.ศ. 1990) เป็นนักฟุตบอลชาวอังกฤษ ปัจจุบันเล่นในตำแหน่งแบ็กซ้ายให้กับวอตฟอร์ด และทีมชาติอังกฤษ

โรสเริ่มต้นอาชีพกับลีดส์ยูไนเต็ดใน ค.ศ. 2006 โดยเลื่อนขึ้นมาจากทีมเยาวชน แต่ต่อมาได้ย้ายไปทอตนัมฮอตสเปอร์ในเดือนกรกฎาคม ค.ศ. 2007 ทั้งที่ไม่เคยลงเล่นให้กับลีดส์มาก่อน หลังจากที่ยังไม่สามารถสอดแทรกในทีมชุดใหญ่ของสเปอร์ เขาถูกปล่อยยืมตัวให้กับวอตฟอร์ดในเดือนมีนาคม ค.ศ. 2009 ซึ่งเขาได้ลงเล่น 7 นัด และต่อมาถูกปล่อยยืมตัวให้กับปีเตอร์โบโรยูไนเต็ดในเดือนกันยายน ค.ศ. 2009 ซึ่งเขาได้ลงเล่น 6 นัด ก่อนที่จะกลับสู่ต้นสังกัดอย่างสเปอร์ อย่างไรก็ตาม เขายังไม่สามารถกลายเป็นตัวหลักของสโมสรได้ จึงถูกปล่อยยืมตัวอีกครั้งให้กับบริสตอลซิตีในเดือนกันยายน ค.ศ. 2010 ซึ่งเขาได้ลงเล่น 17 นัด แม้ว่าโรสจะได้ลงเล่นถึง 20 นัดให้กับสเปอร์จากทุกรายการในฤดูกาล 2011–12 แต่เขาก็ถูกปล่อยยืมตัวให้กับซันเดอร์แลนด์ในฤดูกาลถัดมา โดยเขาได้ลงเล่นให้กับซันเดอร์แลนด์ 29 นัด และในเดือนมกราคม ค.ศ. 2020 โรสถูกปล่อยยืมตัวให้กับนิวคาสเซิลยูไนเต็ดในช่วงที่เหลือของฤดูกาล 2019–20

โรสเคยเล่นให้กับทีมชาติอังกฤษรุ่นอายุไม่เกิน 17 และ 19 ปี ก่อนที่ได้ลงเล่นให้กับทีมชาติรุ่นอายุไม่เกิน 21 ปีเป็นครั้งแรกใน ค.ศ. 2009 หลังจากนั้น เขาได้ลงเล่นให้กับทีมชาติรุ่นอายุนี้ถึง 29 นัด ก่อนที่จะได้ลงเล่นให้กับทีมชาติชุดใหญ่ครั้งแรกในนัดที่อังกฤษชนะเยอรมนี 3–2 ใน ค.ศ. 2016
# ชั่ง
ชั่ง อาจหมายถึง
 การชั่งน้ำหนัก ดูที่ น้ำหนัก
 เครื่องชั่งและตราชู
 มาตราชั่งน้ำหนักจีน 1 ชั่ง (斤) เท่ากับ 500 กรัมในประเทศจีน, 600 กรัมในไต้หวัน, ภูมิภาคอื่นของจีนประมาณ 604-605 กรัม
 มาตราชั่งน้ำหนักไทยโบราณ 1 ชั่ง เท่ากับ 20 ตำลึง หรือ 1200 กรัม
 มาตราเงินไทยโบราณ 1 ชั่ง เท่ากับ 20 ตำลึง หรือ 80 บาท
# ฟรุตนินจา
ฟรุต นินจา เป็นวิดีโอเกมผลิตโดยค่าย ฮาล์ฟบริก สตูดิโอส ในเมืองบริสเบน ประเทศออสเตรเลีย วางจำหน่ายครั้งแรกในวันที่ 21 เมษายน ค.ศ. 2010 ในรูปแบบของไอพอดทัชและไอโฟน และวางจำหน่ายในรูปแบบของไอแพด ในวันที่ 14 กรกฎาคม ค.ศ. 2010 

ต่อมาได้วางจำหน่ายในรูปแบบของแอนดรอยด์ ในวันที่ 17 กันยายน ค.ศ. 2010 ต่อมาได้วางจำหน่ายในรูปแบบของวินโดวส์โฟน 7 ในวันที่ 22 ธันวาคม ค.ศ. 2010 ต่อมาได้วางจำหน่ายในรูปแบบของซิมเบียน โอเอส ในเดือนมีนาคม ค.ศ. 2011 ต่อมาได้วางจำหน่ายในรูปแบบของบาด้า โอเอส ในวันที่ 29 มีนาคม ค.ศ. 2011 และล่าสุดได้วางจำหน่ายในรูปแบบของเอกซ์บอกซ์ 360 ในวันที่ 10 สิงหาคม ค.ศ. 2011 โดยเป็นเกมที่มีผู้เล่นคนเดียว และหลายผู้เล่น สำหรับบนไอแพด และ ไคเน็คของเอกซ์บอกซ์ 360
# เอจออฟเอ็มไพร์สออนไลน์
เอจออฟเอ็มไพร์สสออนไลน์ (อักษรย่อ: AoEO) เป็นเกมคอมพิวเตอร์แนวกลยุทธ์เรียลไทม์อิงประวัติศาสตร์ ซึ่งเปิดตัว ณ วันที่ 16 สิงหาคม ค.ศ. 2011 พร้อมกับการดาวน์โหลดดิจิทัลและการจำหน่ายปลีก โดยได้อิงกับเกมซีรีส์ เอจออฟเอ็มไพร์ส ซึ่งเดิมได้รับการพัฒนาโดย บริษัทโรบอทเอนเตอร์เทนเมนท์ แต่วันที่ 24 กุมภาพันธ์ ค.ศ. 2011 ก็ได้มีการประกาศว่า แก๊สพาวเวอร์เกม ผู้สร้างซูพรีมคอมมานเดอร์ ได้ครอบครองการผลิตแทน เกมได้รับการเผยแพร่โดยบริษัทไมโครซอฟท์

 รูปแบบการเล่น 
เอจออฟเอ็มไพร์สสออนไลน์ มีลักษณะรูปแบบการเล่นจำนวนมาก เฉกเช่นเดียวกับในภาคก่อนหน้าของซีรีส์ ด้วยการเพิ่ม เมืองหลักที่ดำเนินโดยผู้เล่นแบบออฟไลน์, การค้นหาแบบมัลติเพลย์เยอร์ร่วมมือกัน, การศึก และการค้าขาย เกมนี้มีความพยายามในการผสมรูปแบบกลยุทธเรียลไทม์ (RTS) เข้ากับการเล่นเกมออนไลน์มัลติเพลย์เยอร์ที่มีผู้เล่นหลายคนเข้ามาเล่นในเวลาเดียวกัน เกมยังได้เพิ่มเนื้อหาใหม่ในปริมาณที่ดี ดังเช่น ไอเท็มการศึกด้วยวัสดุที่ได้รับมา

 การพัฒนา 
เอจออฟเอ็มไพร์สออนไลน์ ดำเนินงานภายใต้ชื่อ โปรเจกต์เอส ซึ่งเป็นเกมแรกที่ได้รับการพัฒนาโดยโรบอทเอนเตอร์เทนเมนท์ ซึ่งเป็นบริษัทที่ก่อตั้งโดยอดีตสมาชิกทีมเอนเซมเบิลสตูดิโอส์ผู้สร้างเกมชุด เอจออฟเอ็มไพร์ส เกมได้รับการประกาศถึงอย่างเป็นทางการ ณ วันที่ 16 สิงหาคม ค.ศ. 2010 บริษัทโรบอทได้รับการว่าจ้างโดยไมโครซอฟท์สำหรับการพัฒนาเกมเป็นระยะเวลากว่า 24 เดือน โดยทั้งสตูดิโอต่างมุ่งเน้นมายังโครงการนี้เพียงโครงการเดียว ในความพยายามเพื่อที่จะได้รับทุนเริ่มต้นสำหรับโครงการอื่นในอนาคตของโรบอทต่อไป

 การตอบรับ 

เอจออฟเอ็มไพร์สสออนไลน์ ได้รับความคิดเห็นในเชิงบวกโดยทั่วไป โดยได้รับคะแนนรวมที่ 71 คะแนนจากเว็บไซต์เมต้าคริทิค นักวิจารณ์บางรายยกย่องด้านภารกิจสหกรณ์, กราฟิก และรูปแบบการเล่นที่คุ้นเคยของ เอจออฟเอ็มไพร์ส